Algav saade on valminud koostöös Joyce Meyer teenistuse toetajatega
Peate oma valguse sisse lülitama ja hakkama otsima neid kadunud
lambaid, väärtuslikke inimesi.
Meil pole mingit õigust uskmatuid hukka mõista.
Halastus võidab hukkamõistu.
IGAPÄEVAELU RÕÕMUD Lase oma valgusel särada 2/2
Tahan teile täna rääkida teemal "Lase oma valgusel särada".
Johannese 12:35
"Jeesus ütles neile: "Valgus on veel pisut aega teie seas.
Käige, kuni teil valgus on, et teid ei tabaks pimedus."
Vaimulik sõda.
Ta ütles: "Käige valguses, et teid ei tabaks pimedus."
Miks? Sest valgus on suurem ja vägevam, kui pimedus.
Sul on kõik, mis vaja läheb. Sa ei pea muretsema maailma pärast,
saatana pärast, valitsuse pärast. Sul on kõik, mis vaja läheb.
See ei tähenda, et me jätame oma osa täitmata.
Aga valitsus ei oleks selles olukorras, kus ta praegu on,
kui me ei oleks oma valgust peitnud.
Telesaated ja filmid on nii täis prahti.
Kahjuks on raske leida normaalset filmi, mida vaatama minna.
Isegi kui valid välja "kõigile lubatud" või "perefilmi" märgistusega filmi,
tänapäeval on lubatud enne filmi algust näidata ükskõik,
mis vanustele sobilike filmide reklaamklippe, kus näidatakse kõike!
Sa ei saa viia oma lapsi kinno multifilmi vaatama, sest sa
ei või teada, milliseid reklaame enne filmi näidatakse.
Ma nii loodan, et keegi ometigi võtaks midagi ette!
Kas teate, et meie ajaloos oli aeg, kui tegutses üks kristlaste rühm.
Nad vaatasid üle iga filmi ja nende sõna peale võeti filmis välja
kõik ebasobilikud tseenid. Aga nad ise lõpetasid.
Nad ei tahtnud seda enam teha.
Tol ajal filmiprodutsendid palusid neil jääda, aga nad ei tahtnud.
Valgus kustus ära.
Vajame rohkem kristlaseid valitsusse. Kõigil ei pea olema oma teenistust.
Te kõik ei pea kristlaseid teenima, peate minema välja maailma!
Peate minema kauplustesse, ärimaailma. Aga te ei pea käituma
nagu ülejäänud maailm. Iga päev lähete välja kui Jumala spioonid.
Valmis laskma oma valgusel särada!
Piibel ütleb, et armastus on üksteise teenimine.
Teenimine on hea teema, mida teoreetiliselt arutada.
Aga praktiline teenimine on küllaltki must töö,
kuna pead inimestega seotud saama.
Enamik minu probleemidest viimase kümne aasta jooksul on olnud
seotud inimestega. Kui inimesed ainult muutuksid!
Inimestega tegelemine võib olla raske ja valulik, aga Jumal on
kutsunud meid seda tegema. Jeesus pesi jalgu. See oli must töö.
Väga must töö.
Rääkides jalgade pesemise tähtsusest, ütles Jeesus Jh 13:17:
"Kui te seda teate, siis olete õndsad, kui nõnda ka teete."
Mis on jalgade pesemine? Tuhat väikest asja!
Igaüks teist võib saada võitud jalgadepesijaks.
See võib olla naeratus, kuulamine, vahel ka armastuses noomimine.
Tahaksid asja sinna paika jätta, aga Jumal tahab, et jagad inimesega
midagi, mis tundub algul valus, aga võib teda tulevikus aidata.
Meil on erinevaid inimsuhteid. Inimestega, kes on meie moodi,
ja inimestega, kes ei ole meie moodi.
On kurb, et kristlastel ei ole lihtne omada suhteid inimestega,
kes ei ole nende moodi.
Omal ajal olin tõeline variser. Kõige hullem religioosne variser.
Pean tunnistama, et need omadused löövad ikka vahel välja.
Aga mul on hea meel, et Jumal näitab mulle, millest pean üle saama.
Pastor Paul Scanlon külastas meiega Bransoni linna.
Nagu teate, see on kristlik linn.
Ta polnud kunagi midagi sellist näinud ja see hirmutas teda veidi.
Ta pidi jutlustama ühel juhtide konverentsil.
Käisime ühe festivali raames etendust vaatamas ning järsku
kõik inimesed tänaval kogunesid kokku ja hakkasid palvetama.
Paul küsis: "Mis koht see veel on? Mida uskmatud siin teevad?"
Muidugi see on kristlaste jaoks tore linn, mida külastada.
Ühel päeval läksime kohvikusse. Seal oli üks noor tüdruk,
kellel oli kõige veidram soeng, mida ma elus näinud olen.
Olen näinud palju veidraid asju! Tüdruku juuksed olid külgedelt
maha aetud ja keskel oli hari, värvitud musta, valge, punase
ja sinisega. Ta oli augustatud igast võimalikust kohast.
Mul oli niivõrd ebamugav.
Tundsin, kuidas mu kaitsemüür tõusis üles.
Ma ei teadnud, mida talle öelda.
Pastor Paul astus ligi ja ütles: "Mulle väga meeldib su soeng!"
Ma mõtlesin: "Ei meeldi!"
Hiljem ta ütles mulle, et tüdruku soeng oli tõesti väga unikaalne.
Ta hakkas tüdrukuga arutama, kuidas juuksed nii hästi püsti
seisavad ja kui lahe see on.
Oli see alles õppetund!
Võime käia ringi rist kaelas, jagada kristlikke ajakirju,
istuda kohvikus ja palvetada oma kohvitassi ääres...
Aga kui me ei suuda inimesele öelda: "Tere hommikust! Kuidas läheb?"
Lihtsalt sellepärast, et nad pole grammigi meie moodi.
Ma arvan, et me ei tea veel midagi.
Arvan, et teeme kõvat lärmi, aga oleme kõik ebatähtsad isikud.
Ma olen palju praktiseerinud, et olla selline, nagu olen.
Uskuge või mitte, vanemaks saades muutuvad palju asjad harjumusteks.
Nendest on päris raske lahti saada. Aga ma olen otsustanud,
et saan olema kõige ägedam pensionär, keda keegi on kohanud.
Õpin suhtlema kõigiga, mida rohkem nad minust erinevad, seda parem.
Peale seda juhtumit, olen käinud veel samas kohvikus.
Kohtusin tüdrukuga, kelle soeng oli peaaegu sama hirmus.
Astusin usus välja ja ütlesin: "See on päris äge soeng!"
Paul, oleksid mu üle uhke olnud!
Teate, see tüdruk on minuga nii sõbralik ja teeb mulle
igasuguseid huvitavaid kohvisid! On imeline, kuidas Jumal õnnistab,
kui laseme lahti oma religioossusest!
Meil juhtus Chris Caine'ga ka üks huvitav lugu,
mis on seotud ropendava poemüüjaga.
Olime Phoenixis šoppamas. Chris on tõeline evangelist.
Ta hakkas müüjaga Jumalast rääkima ja tuli välja,
et oleme mõlemad jutlustajad.
Chris küsis tüdruku käest: "Kas tahaksid suhet Jumalaga?"
Neiu vastas: "Ma tegelen vaimsete asjadega."
See lause alati hirmutab mind. Tekib tunne, et inimene hõljub
kuskil kaugustes ja usub igasuguseid veidraid asju,
keegi ei tea, mida täpselt.
Tegelikkuses tähendab see tihti, et inimene püüab leida tõde.
Ta püüab leida õiget teed ja ta ei ole veel näinud Jumala armastust.
Neiu töötas prillipoe müüjana ja mul oli vaja päikseprille parandada.
Aga ta ropendas nii palju! Kui ebaprofessionaalne!
Chris muudkui räägib temaga ja mind segab neiu ropendamine.
Siis lasi ta välja f-sõna.
See oli minu piir!
Ma ei mäleta, mida ma ütlesin, aga neiu vastas:
"Ma arvan, et Jumal vahel ropendab."
Mu kannatus sai otsa, liikusin müüjale võimalikult lähedale
ja ütlesin: "Jumal ei ropenda."
Siis lähenes Christine neiule teiselt poolt ja ütles:
"Aga ta armastab neid, kes ropendavad."
Kus ma mööda panin? Tahtsin hakata puhastama kala,
keda me polnud veel kinni püüdnud!
Seda religioossed inimesed teevadki. Nad püüavad inimesi puhastada,
kuigi nad ei tunne veel Jeesust. Uskmatud püüavad aru saada,
kas see, mis meil on, on päris. Meie aga mõistame hukka ega
taha tegemist teha kellegagi, kes ei ole meie moodi.
1. Korintlastele 5.
Halleluuja!
See kõlab nagu Perry Masoni müsteerium: Ropu suuga müüja juhtum.
Aga kes on Perry Mason? Vahel ma vaatan ta saateid,
et oma elu veidi korrastada.
1 Kr 5:9. Tahan, et saate sellest aru. Võib-olla jutlustan põlvili.
"Ma kirjutasin teile ühes kirjas, et ärge suhelge kõlvatutega."
Nüüd te ütlete: "Ma teadsin!"
Salm 10: "Seda ma ei ütle üldiselt selle maailma kõlvatute või ahnete ja
riisujate või ebajumalateenijate kohta, sest muidu peaksite
maailmast ära minema." Mäletate, Piibel ütleb,
et mitte see ei rüveta sind, mis su suust sisse läheb,
vaid see, mis suust välja tuleb.
Sulle ei hakka midagi halba külge, kui suhtled uskmatuga.
Loodetavasti neile jääb midagi külge.
Sest see, mis sul on, on suurem kui see, mis neil on.
Me ei saa end nende eest peita, sest meil on ebamugav.
Paulus tahab asjad joonde ajada.
1 Kr 5:11: "Aga nüüd ma kirjutan teile, et ärge suhelge sellisega,
keda nimetatakse vennaks ja kes on kõlvatu või ahne või
ebajumalateenija või pilkaja või joodik või riisuja.
Niisugusega ärge koos söögegi!" Ta räägib kristlastest.
Mitte uskmatutest, vaid usklikest.
Vahel on raske leida inimesi, kellega koos süüa.
Kas olete valmis? Salm 12: "Sest kas on minu asi kohut mõista
nende üle, kes on väljas?"
Ärge pahandage, et nad ei usu seda, mida teie usute.
Nad pole väitnud, et usuvad!
"Eks te mõista kohut nende üle, kes on sees?"
See tähendab, et te ei pea teiste üle kohut mõistma, vaid enda üle.
Ma pean olema ettevaatlik suhtlemisel nendega,
kes nimetavad end kristlasteks ja käivad minuga kirikus,
kuid on kõlvatud, ahned, ebajumalateenijad, pilkajad...
Nendest peame hoiduma, mitte nendest, kes ütlevad,
et nad ei usu. Nende juurde ma pean minema ja laskma oma valgusel särada.
No ma ei tea...
Mida nad peale hakkavad, kui me neile järele ei lähe?
Mis juhtub maailmaga, kui me kõik peidame end oma kristlikes klubides?
Jah, ma veedan pigem aega inimestega, kes on minu moodi.
Lihtsam on olla koos inimestega, kes mõtlevad ja tegutsevad minu moodi.
Aga need inimesed ei vaja meid.
Nende inimestega veedame aega iseenda üles ehitamiseks.
Vajame seda ka.
Aga kui me lahkume siit, peame minema välja maailma
ja laskma oma valgusel särada. Teeme lahti Luuka 15.
Ma olen nii vaimustatud sellest!
Ma ei leia Luuka evangeeliumi.
Kas olete selleks valmis?
Luuka 15:1: "Aga kõik tölnerid ja patused lähenesid Jeesusele
teda kuulama." Seda aega ma igatsen.
Lk 15:2: "Ja variserid ja kirjatundjad nurisesid, öeldes: "Tema võtab vastu
patuseid ja sööb koos nendega!"
Oh teid, religioosseid kuivikuid!
Teate, siin koosolekul on naine, kes töötab minu teenistuses.
Ta on minuga koos pea iga päev. Ma veedan temaga vist rohkem
aega, kui ühegi teise inimesega väljaspool perekonda.
Oleme saanud väga lähedasteks sõpradeks.
Kui kohtusin temaga, ta oli alles kadunud.
Elas koos oma poiss-sõbraga, nädalavahetusel tarbis uimasteid.
Tal oli halb hoiak. Väga tore inimene, aga palju probleeme.
Omal ajal oleksin oma religioossuses öeldnud:
"Ma küll ei lase sellisel inimesel mind oma kätega katsuda!
Mulle võib midagi üle kanduda!"
Aga õnneks olin juba targem ja teadsin, et mul on midagi suuremat.
Kolm aastat ma istusin tema juuksuri salongis kaks või kolm
korda nädalas ning armastasin teda, olin tema vastu hea ja lahke.
Me ei laskunud liiga isiklikule ja emotsionaalsele tasemele temaga.
Piibel hoiatab, et me ei veaks võõras ikkes koos uskmatutega!
Arvan, et see tähendabki liiga lähedasel ja isiklikul tasemel
suhtlemist, kogu oma südame avamist ja jagamist.
Aga ära püüa ka nende eest ära joosta!
Me ei taha ära joosta ega muganduda. Peame leidma tasakaalu, olles seal,
kus peame olema, kuid samas ise täidetud saada,
et olla tugevad ja täita oma kutsumust.
3 aastat hiljem naine lõpuks võttis Jeesuse vastu oma ellu.
Ta abiellus mehega, kellega oli koos elanud.
Mees sai veidi aega tagasi päästetud ühel koosolekul.
Nad käivad koos kohalikus kirikus. Nende poeg on oma eluga kohas,
kus ta võtab vastu Jumala Sõna.
On imeline, mis võib juhtuda, kui oleme kannatlikud inimestega,
kes ei ole meie moodi ja kellega me ei tunne end mugavalt.
Kes ütles, et sa pead end kogu aeg mugavalt tundma?
Kui ma olen koos uskmatutega, tunnen ebamugavust ja kurbust
asjade pärast, mida nad teevad.
Aga Jeesus tuli haigete, mitte tervete pärast.
Kas keegi mõistab, millest ma räägin?
Sa ei tee kompromisse, aga sa ei peida ennast nende eest.
Lihtsalt lased oma valgusel särada.
Tegin hiljuti saadet koos Andy Stanleyga.
Ta on imeline Jumala mees ja suure koguduse pastor Atlantas.
Vestlesime temaga selsamal teemal.
Ta ütles, et kui me astuksime oma koguduse seinte vahelt välja ja
hakkaksime teenima maailma, nad ei saaks leida meist ühtegi viga.
Sa ei saa näha vigu inimeses, kes armastab sind, täidab su vajadusi
ja lihtsalt annab. Ma ei mõtle, et peaksid laskma inimestel
end kuritarvitada või ära kasutada. Aga me ei saa lihtsalt rääkida,
peame neile näitama armastust. Pead olema ka kannatlik.
Istusin kolm aastat selle naise salongis. Ma ei jutlustanud talle.
Väga harva ma rääkisin talle midagi Jumalast.
Ühel päeval ma küsisin, kuidas ta end tunneb,
elades koos oma poiss-sõbraga. Ta ise tõstis selle teema esile.
Küsisin ta käest otse ja ta vastas: "Tean, et see on vale."
Küsisin: "Miks sa midagi ette ei võta?"
"Mu eelmine abikaasa kuritarvitas mind ja ma ei kavatse kunagi ühtegi
meest usaldada..."
Sellest sai minu projekt. Tegelesime sellega päris kaua.
Kui paljudest suhetest me jääme ilma, sest me ei suuda olla kannatlikud!
Luuka 15, seda kirjakohta tasub uurida, uurida ja uurida.
Variserid nurisesid, et Jeesus sööb koos patustega.
Siis Jeesus ütles: "Missugune inimene teie seast, kui tal on sada lammast ja
ta ühe neist kaotab, ei jäta neid üheksatkümmend üheksat
kõrbe ega lähe kadunule järele, kuni ta tema leiab?
Ja kui ta on tema leidnud, siis ta võtab tema rõõmuga oma õlgadele
ja kutsub koju jõudes kokku sõbrad ja naabrid, öeldes neile:
"Rõõmustage koos minuga..."
Saame tunda rõõmu, kui lähme kadunutele järele.
Ta räägib neile veel ühe loo.
Lk 15:8: "Või milline naine, kellel on kümme drahmi
ja kui ta ühe drahmi on ära kaotanud,
ei läida lampi ega pühi maja ega otsi hoolega, kuni ta selle leiab?"
Peate oma valguse sisse lülitama ja hakkama otsima neid kadunud
lambaid, väärtuslikke inimesi.
Meil pole õigust uskmatuid hukka mõista.
Halastus võidab hukkamõistu.
Ma ei tea, mis armastus teie jaoks on. Minu jaoks on see igasuguste inimeste
teenimine ja aitamine. Kõike seda pead sa tegema meelega.
Pead tegema seda meelega.
Iiobi 29. peatükis Iiob räägib asjadest, mida ta tegi.
Ta toitis vaeseid, riietas alasti olevaid.
Üks tema lause sai mulle elumuutvaks:
"...ja ma uurisin isegi tundmatu tüliasja."
Mida Iiob sellega mõtles? Ma aitan kedagi.
Ja kui ma ei näe kedagi, keda aidata, lähen otsima ja
leian kellegi, keda aidata. Ma ei kavatse lihtsalt istuda,
teades, et kõikjal maailmas elavad inimesed puuduses,
tegemata midagi nende heaks. Pean midagi tegema, sest ma ei lase
vaenlasel peale jääda! Pean muutuma agressiivseks, on aeg algatada
armastuse revolutsioon!
1. Johannese 4:7-8 on üks mu lemmikkirjakohtadest.
"Armsad, armastagem üksteist, sest armastus on Jumalast
ja igaüks, kes armastab, on sündinud Jumalast ja tunneb Jumalat.
Kes ei armasta, see ei ole tundnud Jumalat, sest Jumal on armastus."
Armastus on kõige väelisem relv, mille abil saame jagada evangeeliumi.
Peame iseendalt küsima: Kas käime armastuses või ainult räägime sellest?
Armastus on tegevus. See pole ainult teooria.
Kirjakoht ütleb, et kuna Jumal on armastus, siis kui meie väidame,
et tunneme Jumalat, aga me ei käi armastuses,
siis me päriselt ei tunne Jumalat.
Tahan tunda Jumalat nii hästi, kui võimalik. Ma ei saa hoida
neid kahte asja eraldi: siin on Jumal ja seal ma käitun inimestega halvasti.
Kui armastame Jumalat, laseme Tal meist välja voolata ja see mõjutab
kõiki meie inimsuhteid. Julgustan sind uurima armastust.
Pakun sulle 2009. aasta naistekonverentsi lindistust
kas CD- või DVD-formaadis armastuse teemal.
Arvan, et peaksime algatama revolutsiooni!
Võib-olla vajad revolutsiooni oma kodus.
Võib-olla vajad revolutsiooni oma töökohas või naabruskonnas,
kus oled väsinud tagarääkimisest.
Aga asjad ei muutu, kui me ütleme, et keegi peaks midagi tegema.
Me oleme need, kes peavad midagi tegema. Kui teed oma osa,
Jumal teeb alati oma osa. Usun, et see õpetus võib muuta sinu elu!
Naudi viit dünaamilist sõnumit sellest, kuidas olla armuline ja
tõeliselt armastada oma ligimest nagu iseennast. Räägivad
Joyce Meyer, Christine Caine, Tommy Barnett, Paul Scanlon.
Sina oled maailma valgus! Pead lihtsalt end sisse lülitama.
Avasta, kuidas see sõnum muudab su igapäevaelu.
Lisainfo tellimise kohta kodulehel: www.joycemeyer.org
Järgmises osas...
Jumal on õigsuse Jumal. Armastan seda iseloomujoont Temas.
Jumal teeb valed asjad õigeks.
Seda Ta tahab, et meiegi teeksime.
"Söö küpsist ja osta kingi" on värske lähenemine sellele, milline meie suhe
iseendaga peaks olema. Ma ei taha, et sa oled isekas ja enesekeskne,
aga ma ei taha, et sa ei julge kunagi midagi enda jaoks teha.
Julgustan sind tähistama oma edusamme elus.
See aitab hoida asju tasakaalus.
Usun, et see on tähtis raamat ja võib sind väga aidata.
Lisainfo tellimise kohta kodulehel: www.joycemeyer.org
Püüad võtta igat päeva kingitusena, aga vahete vahel väsid ära.
Pead peatuma, et end uuesti laadida
ja meenutada iga hetke väärtustamise tähtsust.
Sa pead julgelt ütlema: "Ma pean minema kuskile,
kus mu sisse räägitakse Jumala Sõna, et võiksin muutuda ja kasvada."
Joyce jagab mõtteid kolme teema kohta: Mõtted, suu, tuju, suhtumine.
Lisainfo konverentside kohta: www.joycemeyer.org
Tähendad meie jaoks palju. Hindame sind.
Täname sõpru ja partnereid, kes aitavad meie teenistust.
Üheskoos toidame näljaseid, riietame vaeseid ja kuulutame
rahvastele evangeeliumi.
Palun võta meiega ühendust. Saada oma palvesoov.
Tutvu materjalidega ja konverentside kavadega.
Hakka meie partneriks, et üheskoos jagada Kristuse armastust üle maa.
Tõlge: Sanna Pitko
Eelnev saade valmis koostöös Joyce Meyer Teenistuse toetajatega